**Volebný poriadok – schválený na VZ v r. 2017**

Pozemkové spoločenstvo – obecný urbariát Lisková v súlade so zákonom č. 97/2013 o pozemkových spoločenstvách, vydáva a schvaľuje tento volebný poriadok.

 **Článok 1**

 **Základné ustanovenia**

1. Tento volebný poriadok upravuje spôsob a priebeh volieb orgánov spoločenstva, ktorými sú:

- výbor

- dozorná rada

Do výboru je volených 7 členov a do dozornej rady 3 členovia.

2. Volebné obdobie je päťročné.

3. Voľby sa konajú v jednom dni, na jednom mieste v konkrétnom čase na valnom zhromaždení. Voľby sa považujú za súčasť konania valného zhromaždenia, správa volebnej komisie tvorí prílohu uznesenia.

4. Voľby sa konajú elektronickým hlasovaním s použitím čipových kariet. Každý člen spoločenstva má pri hlasovaní taký počet hlasov, ako mu patrí v prepočte: a to 1 hlas za 100 m2 aj začatých, napr. za 175 m2 má 2 hlasy. Členovia, ktorí budú mať podpísané právoplatné splnomocnenia, budú hlasovať pri voľbách aj hlasmi tých členov, ktorí ich na zastupovanie splnomocnili.

5. Za prípravu volieb zodpovedá výbor.

6. Samotné voľby riadi volebná komisia, ktorá musí byť minimálne trojčlenná. Jej členovia si zvolia predsedu. Členom volebnej komisie nemôže byť zároveň kandidát za člena výboru alebo dozornej rady

 **Článok 2**

 **Kandidáti a kandidátka**

1. Kandidátom do výboru môže byť len člen spoločenstva. Každý člen má právo voliť .  Právo byť volený má každý člen okrem:

a., členov, ktorí nie sú spôsobilí vykonávať právne úkony

b., členov, ktorí nemajú ku dňu volieb voči spoločenstvu žiadne finančné záväzky

c., Slovenský pozemkový fond / § 10, ods. 4 zákona/

d., členov, ktorí ku dňu volieb nedosiahli vek 21 rokov

2. Za člena dozornej rady môže byť zvolený aj nečlen spoločenstva. Nečlenovia však nemôžu mať v DR väčšinu, čo v našom prípade znamená, že môže byť zvolený len jeden nečlen. Kandidátka musí obsahovať aj údaj o členstve a kandidáti musia spĺňať podmienky v bode 1.

3. Výbor spracuje návrh kandidátky do všetkých orgánov spoločenstva, kandidáti budú zoradení podľa abecedného poradia priezviska. Záujemca o kandidatúru do orgánov spoločnosti musí na výbor predložiť písomný súhlas . Návrh zverejní na webovej stránke spoločenstva a na vývesnej tabuli najneskôr 30 dní pred konaním volieb. Pripomienky, doplňujúce a pozmeňovacie návrhy k zverejnenej kandidátke môžu členovia podávať na výbor do 10 dní od volieb. Výbor uvedené návrhy posúdi a podľa nich zostaví a zverejní konečnú kandidátku najneskôr 7 dní pred valným zhromaždením.

 **Článok 3.**

 **Organizácia volieb**

1. Predseda volebnej komisie zaháji voľby oznámením o počte prítomných hlasov s hlasovacím právom, odsúhlasí uznášania schopnosť valného zhromaždenia podľa údajov mandátovej komisie .

2. Hlasuje sa tajne, elektronicky s čipovými kartami . O spôsobe hlasovania členov oboznámi zástupca servisnej organizácie, ktorý bude nápomocný pri riešení prípadných nedostatkov.

3. Po ukončení hlasovania predseda volebnej komisie vyhlási výsledky . Aby bol kandidát právoplatne zvolený musí dostať viac ako polovicu hlasov všetkých členov spoločenstva, bez slovenského pozemkového fondu. Za zvolených členov výboru sa považujú prví siedmi kandidáti, ktorí túto podmienku splnili, zoradení podľa počtu hlasov. Obdobne sa podľa poradia považujú za zvolených prví traja kandidáti do dozornej rady.

4. Ak sa vykonanou voľbou nezvolia všetci členovia / nedosiahnu nadpolovičnú väčšinu hlasov /, vykoná sa následne druhé kolo volieb, v ktorom budú na kandidátke všetci nezvolení kandidáti. Spôsob hlasovania je rovnaký ako v prvom kole.

5. V prípade, že nadpolovičnú väčšinu získajú aj kandidáti, ktorí sa podľa sčítaných hlasov neumiestnia do 7 miesta / výbor/ , resp. 3 miesta / dozorná rada / stávajú sa náhradníkmi.

6. Po ukončení volieb spracované výsledky a zoznamy zvolených a nezvolených kandidátov s počtami hlasov, oznámi predseda volebnej komisie členom spoločenstva.

 **Článok 4.**

 **Ukončenie volieb**

1. Volebná komisia vyhotoví správu o výsledku volieb, ktorá obsahuje:

- miesto, dátum a čas konania volieb

- počet všetkých oprávnených hlasov

- počet zúčastnených hlasov

- počet hlasov získaných jednotlivými kandidátmi

- mená zvolených kandidátov, prípadne kandidátov do jednotlivých orgánov

2. Správu o výsledku podpíšu všetci členovia volebnej komisie. Správa o výsledku volieb tvorí prílohu uznesenia zo zhromaždenia.

3. Volebná komisia odovzdá správu predsedajúcemu valnému zhromaždeniu a ten následne voľby ukončí.

 **Článok 5.**

 **Voľba predsedov výboru a dozornej rady.**

1. Na prvom zasadaní výboru a dozornej rady, ktoré zvolá končiaci predseda do 10 dní po valnom zhromaždení , sa tajnou voľbou uskutoční voľba predsedu príslušného orgánu.

2. Voľba sa uskutoční takým spôsobom, že každý člen napíše na lístok svojho kandidáta. Predsedom sa stáva ten člen, ktorý získa nadpolovičnú väčšinu hlasov.

3. Na návrh novozvoleného predsedu sa môže uskutočniť voľba podpredsedu a ekonóma.

4. Výsledky volieb zverejní výbor na informačnej tabuli a na webovej stránke do 7 dní.

Volebný poriadok, jeho zmeny a doplnky schvaľuje zhromaždenie nadpolovičnou väčšinou hlasov členov spoločenstva, ktorých podiely na spoločnej nehnuteľnosti nespravuje pozemkový fond .

Tento volebný poriadok schválilo valné zhromaždenie OU – PS Lisková dňa 18.3. 2017 podľa zákona č. 97/2013 Z.z.

**Návrh spracoval a predložil** Hradský Rastislav - predseda